hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
Főoldal / Koronavírus intézkedések
2020. március 14. 20:53
A Budavári Önkormányzat a kormány intézkedéseivel összhangban, a koronavírus-járvány terjedésének megfékezése érdekében, a következő intézkedéseket hozza:
Minden, az önkormányzat által szervezett rendezvényt és eseményt törlünk, vagy elhalasztunk egy későbbi időpontra.
Március hónapban nem lesz testületi ülés és nem lesznek bizottsági ülések sem, így lesznek olyan határozatok, amelyeket csak később alkot meg és fogad el a testület.
Bezárnak a kiállítóterek és a művészeti szalonok, a Művelődési Ház és a Czakó utcai Sportcentrum.
Átmeneti időre bezárnak a kerületi játszóterek.
Bezár az összes kerületi fenntartású bölcsőde és óvoda. Az ügyeleti rendről az intézményekben tájékozódhatnak.
A kerületi – állami fenntartású – iskolák esetében a Tankerület lehetőséget biztosít arra, hogy a befizetett étkezést a diákok hazavigyék. Ennek részleteiről kérjük, tájékozódjanak az intézményekben.
A kerületi szociális intézmények bezárnak. Az étkezést továbbra is biztosítjuk, ennek részleteiről hamarosan tájékoztatjuk önöket.
A társasházi pályázatok kiírása és lebonyolítása átmenetileg szünetel.
Bezár a Budavári Önkormányzat Hivatala. Személyes ügyintézésre csak halaszthatatlan ügyben van lehetőség. Kollégáink telefonon és online ügyeletet tartanak, és segítenek az ügyfeleknek az ügyeik intézésében.
Az esküvők nem maradnak el, ugyanakkor a szertartáson az Önkormányzat épületében csak a házasulandók és két tanú vehetnek részt.
Kérjük, hogy a kerületi egészségügyi intézményeket csak sürgős esetben keressék. A kerületi háziorvosok telefonon állnak rendelkezésre és segítenek azoknak, akik esetében ez megoldható.
A gyermek és felnőtt fogorvosi rendelőkben csak a sürgős eseteket látják el.
A Budavári Önkormányzat ezeket az intézkedéseket az önök érdekében hozta. A koronavírus-járvány megfékezése közös ügyünk, amely mindenkitől erőfeszítést és együttműködést kíván. Ehhez kérjük szíves megértésüket és türelmüket. A kerületet érintő változásokról és döntésekről, a legfrissebb hírekről itt, az Önkormányzat honlapján és Facebook oldalunkon (www.facebook.com/budavarionkormanyzat) tájékoztatjuk önöket.
Köszönjük megértésüket és türelmüket.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat